《秋日汝元招集城西李氏高啸台即席赋》
明代·胡应麟

百尺阑千挂斗牛，千家帘幕净高秋。慈恩花竹深藏寺，太液芙蕖远入楼。

槛外飞云盘野鹤，尊前斜日堕沙鸥。脱巾洗足俱成趣，莫负平原十日游。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。